रायपुर। पीएम नरेंद्र मोदी और पाक पीएम नवाज शरीफ की मुलाकात का जरिया बने सज्जन जिंदल देश के नामी कारोबारी परिवार से ताल्लुक रखते हैं। चार भाइयों में सज्जन और उनके सबसे छोटे भाई नवीन अक्सर सुर्ख़ियों में रहते हैं। ऐसे में dainikbhakar.com अपको मिलवा रहा है जिंदल परिवार के नवीन जिंदल से जो रायगढ़ स्थित जिंदल स्टील एंड पॉवर (जेएसपीएल) के मालिक हैं।
जेएसपीएल स्टील और बिजली का उत्पादन करती है। वर्तमान में जेएसपीएल करीब 3.3 बिलियन यूएस डॉलर (21 हजार करोड़ रुपए) की कंपनी है। यहां 260 मीटर लम्बे रेल ट्रैक का निर्माण होता है जिसका उपयोग बुलेट ट्रेन्स के लिए होता है। भारत में जेएसपीएल के अलावा केवल भिलाई स्टील प्लांट में इतनी लम्बी पटरियों का निर्माण होता है।
कौन हैं नवीन जिंदल
- नवीन जिंदल जिंदल स्टील एंड पावर लिमिटेड (जेएसपीएल) के मालिक हैं।
- छत्तीसगढ़, झारखण्ड और ओडिशा में हैं जेएसपीएल के पावर प्लांट्स।
- देश के सबसे अमीर परिवार के सदस्य। फ़ोर्ब्स के एक सर्वे के अनुसार जिंदल परिवार के पास कुल 2987 करोड़ रुपए की संपत्ति है।
- भारत के सबसे ज्यादा सैलरी पाने वाले सीईओ में हैं शामिल। उनकी सालाना इनकम करीब 55 करोड़ है।
- नवीन हरियाणा के कुरुक्षेत्र से दो बार सांसद भी रह चुके हैं।
- नवीन जिंदल की मां सावित्री जिंदल भारत की सबसे अमीर महिला हैं।
- नवीन की पत्नी शालू जिंदल कुचिपुड़ी डांसर हैं और वे भी जेएसपीएल के बोर्ड ऑफ डायरेक्टर्स में शामिल हैं।
- उनके वेंकटेश और यशस्विनी नाम के दो बच्चे हैं।
स्पोर्ट्स के शौकीन हैं नवीन
नवीन जिंदल पोलो के अच्छे खिलाड़ी हैं। छः साल की उम्र में उनके पिता ओपी जिंदल ने जन्मदिन पर उन्हें एक घोड़ा गिफ्ट किया था, तब से घुड़सवारी उनका जूनून है। स्पोर्ट्स के प्रति उनके पैशन का अंदाजा इसी बात से लगाया जा सकता है कि नोएडा स्थित अपने 30 एकड़ के फॉर्म में उन्होंने कई घोड़े रखे हैं जिन्हें सही देखभाल के साथ प्रॉपर ट्रेनिंग दी जाती है। पोलो के अलावा नवीन अच्छे निशानेबाज भी हैं। वे छत्तीसगढ़ प्रदेश राइफल असोसिएशन के अध्यक्ष हैं और उनके मार्गदर्शन में रायगढ़ जिले के स्कूली बच्चों के लिए शूटिंग कैम्प लगाए जाते हैं।
आगे की स्लाइड्स में देखें नवीन जिंदल की कुछ photos...
hin_Deva hin_Deva hin_Deva hin_Deva bho_Deva awa_Deva hin_Deva awa_Deva awa_Deva hin_Deva hin_Deva awa_Deva hin_Deva hin_Deva